Volgens my waarneming kies beginnerouers meesal benaderings wat die ouers gemaklik laat voel. Soos hulle ervaring opdoen en selfvertroue ontwikkel verskuif die keuse om meer op die behoeftes van die kind ingestel te wees. Dit blyk ook in die praktyk dat die gebruikers van voldienspakette veral onder beginnerouers gevind word – mettertyd “ontgroei” hulle die soort afhanklikheid wat Mev Kemp hierbo beskryf, en hulle beweeg aan.
My eie advies vir nuwelinge is om vir die eerste ses maande van tuisonderwys geen programme of onderrigmateriaal te koop nie – die waarskynlikheid is baie groot dat dit ongebruik op die rak sal beland. Ek raai hulle aan om liewer die geld te gebruik om hulself in tuisonderwys te skool deur bronne te raadpleeg, werkswinkels by te woon en ‘n wye verskeidenheid tuisskolers te leer ken. Intussen kry die kinders kans om te “ontskool” en die valse idees oor die leerproses wat in skole gekweek word te ontgroei.
Dagsê Martie. Die paragraaf waarna jy verwys, is net so vanaf Dynamis Learning se webwerf vertaal. Soos jy tereg self noem, het die joernalis, Mariné Jacobs, jou by verskeie geleenthede genader om kommentaar te lewer, maar jy het aangedui dat jy nie insette gaan gee nie. Omdat ons graag vir soveel moontlik rolspelers in die tuisskoolbedryf blootstelling wou gee, het ons gevolglik geen ander keuse gehad as om die inligting wat op jul webwerf beskikbaar is, te gebruik nie. Ek reken egter die artikel is steeds goeie, gratis bemarking vir Dynamis Learning. Groetnis, Susan Lombaard (uitvoerende hoof: Maroela Media)